गृह मन्त्रालयका सहसचिव ईश्वरराज पौडेल नेतृत्वको समितिले आरके ज्वेलर्सका सञ्चालक राजेन्द्रकुमार शाक्य, नेपाल प्रहरीका पूर्व डीआइजी गोविन्द निरौला, बहालवाला एसएसपीद्वय श्याम खत्री र दिवेश लोहनीसहितका व्यक्तिलाई नियन्त्रणमा लिइसकेको छ । सुन तस्करी र सनम शाक्य हत्या अभियोगमा पक्राउ परेकामध्ये गोरे, डा. डेविट भनिने छिरिङ वाङगेल घले (गुरुङ), राप्रपा प्रजातान्त्रिक) का नेता भुजुङ गुरुङ, (गुरुङ), आरके ज्वेलर्सका सञ्चालक शाक्य, बाजेको सेकुवा कर्नरका सञ्चालक भण्डारीलगायतको चलअचल सम्पत्तिमाथि सम्पत्ति शुद्धीकरण अनुसन्धान विभागले छानविन थालिसकेको छ । प्रहरी र सम्पत्ति शुद्धीकरणको छानबिनमा रहेका सबै अभियुक्तको चलअचल सम्पत्ति रोक्का भइसकेको छ ।
